Tee se uudestaan
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Toivottavasti voit hyvin, -
sillä edessämme on noin 25-minuuttinen ohjelma.
Luvassa on hyviä juttuja. Vien teidät Myanmariin eli Burmaan.
Vien teidät myös Etiopiaan.
Saatte nähdä kaksi ihmettä.
Toisen ihmeen koki nainen.
Hänen selkärankansa oli vioittunut. Hän ei pystynyt liikkumaan lainkaan.
Hänet kannettiin kokoukseen.
Ennen kuin kokous oli ohi, hän nousi seisomaan. Täysin terve Kristuksessa.
Saatte nähdä myös toisen ihmeen.
Sen sai kokea tyttö. Hän oli muslimi, orpo. Eli kadulla.
Hän söi samaa ruokaa kuin koirat.
Jumala pelasti hänet kokoussarjassa Etiopiassa.
Luvassa on siis hyviä juttuja. Lopuksi pidän pienen raamatunopetuksen.
Aiheena on "Tee se uudestaan".
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Nyt vien teidät viidakkoon, -
syvälle Myanmarin eli Burman viidakkoon.
Myanmar on suljettu maa, diktatuuri.
Sotilasjuntta pitää kansaa panttivankeina.
Mikään ei ole sallittua Myanmarissa.
Ei saa kokoontua ryhmissä.
Ja miten isosta ryhmästä on kyse? Viiden hengen ryhmästä.
Kun teemme työtä siellä, teemme sitä salaa.
Kokous, josta näette taltioinnin, on salainen.
Emme voi järjestää kovin suuria kokouksia.
Rajana oli 500 henkeä.
Viimeisenä iltana tuli tuhat ihmistä.
Se on iso riski. Monia ihmisiä tuli Herran luo.
Ei ikinä näe -
niin suuria ihmeitä kuin silloin, kun saavuttaa tavoittamattomia kansoja.
On kuin Jeesus haluaisi näyttää heille ja antaa heille merkin, -
että Hän todella elää.
Seuraavalla videolla näette kaksi naista.
Joskus sitä ajattelee: "Onko tämä mahdollista, Jumala?"
Kun minun oli määrä alkaa saarnaamaan, -
edessäni oli monia sairaita. Kokoukseen oli kannettu kaksi naista.
He eivät pystyneet liikkumaan yhtään. Kummatkin olivat halvaantuneita.
Toinen oli ollut moottoripyöräonnettomuudessa.
Hänen selkärankansa oli vioittunut.
Toinen oli ollut halvaantunut jo vuosien ajan.
Jotakin tapahtui, sillä Pyhä Henki kertoi minulle, -
että nainen, jolla oli päässään punainen hattu, parantuisi.
Hän parani! Halleluja.
Kesken kokouksen nainen, jonka selkäranka oli rikki, nousi istumaan.
Kun lopettelin saarnaa, hän nousi seisomaan.
Sanon vielä yhden asian. Tapasin tämän naisen, -
jonka selkäranka oli vioittunut. Tapasin hänet vuotta myöhemmin.
Minulla oli toinen kokoussarja Myanmarissa.
Hän tuli kokouksiin. Hän oli täysin terve.
Hän kertoi lääkärin sanoneen, ettei hän ikinä enää kävelisi.
Mutta tiedäthän, lääkärit voivat sanoa, että asiat ovat mahdottomia, -
mutta Jeesukselle kaikki on mahdollista.
Nyt mennään Myanmarin viidakkoon.
Raportteja PTL:n ensimmäisestä kokoussarjasta Burmassa
Olen palannut takaisin Ruotsiin -
järjestömme historian ensimmäisen Burman-konferenssin jälkeen.
Täällä Ruotsissa on marraskuu.
Puut ovat varistaneet lehtensä.
Burmassa oli erittäin vehreää.
Jumala on avannut meille oven Burmaan.
Burmassa on 60 miljoonaa asukasta.
Heistä enemmistö on buddhalaisia.
Jumala on avannut meille oven julistaa Kristuksen evankeliumia.
Meidän piti olla varovaisia.
Tänä kesänä eräs pastori yritettiin tappaa, kun hän kastoi buddhalaisia.
Tiesimme, ettemme voineet järjestää yli 500 ihmisen kokoussarjaa, -
koska muuten hallitus reagoi.
Liian moni ei voi pelastua, koska silloin buddhalaismunkit reagoivat.
Aloitimme hiljakseen. Ensimmäisenä iltana ei tapahtunut paljoakaan.
Saatoin silti tuntea, miten odotus kasvoi ilmassa.
Toisena iltana tapahtui kaikenlaista.
Kun nousin lavalle saarnaamaan, -
viisi vammaista, halvaantunutta, makasi lattialla huopien alla.
Heistä kukaan ei liikkunut. Sitten Jumala puhui minulle yhtäkkiä, -
että yhdellä naisella oli usko parantua, halleluja.
Kaikki istuivat. Sanoin: "Jumala, en voi tehdä sitä nyt."
Hän sanoi: "Käske naisen nousta."
Epäröin. "Voin tehdä sen saarnan jälkeen." Hän sanoi uudelleen: -
"Käske hänen nousta ylös." Sanoin: "Punahattuinen nainen, -
Jeesuksen nimessä, nouse ja kävele!"
Ensin nainen ei tehnyt mitään.
Avustavat pastorit eivät ymmärtäneet, mitä sanoin.
He luulivat, että käskin ottaa naiselta punaisen hatun pois.
Sanoin uudelleen: "Jeesuksen nimessä nouse!"
Nainen nousi ylös. Näette seuraavassa, miten hän kävelee.
Täällä on punahattuinen nainen.
Älkää ottako hattua pois.
Nosta kätesi!
Kosketa häntä nyt!
Kosketa häntä nyt! Kosketa häntä nyt!
Kosketa häntä nyt! Nyt!
Jumalan voima tekee työtään sinussa, sisar.
Halleluja! Voima tekee työtään. Voima tekee työtään.
Ala kävellä! Ala kävellä!
Ala kävellä!
Kävele! Kävele! Kävele!
Nopeammin, nopeammin, nopeammin!
En silloin tiennyt, että lattialla makaavista naisista yksi -
oli ollut kahdeksan kuukautta sitten moottoripyöräonnettomuudessa.
Hänen selkärankansa oli murtunut.
Hän oli käynyt kirurgilla. Hänelle oli sanottu: "Emme voi auttaa sinua.
Olet halvaantunut ja kärsit kivuista loppuikäsi."
Kun olin saarnannut tunnin ja 15 minuuttia -
ja sidoin pahoja henkiä, -
yhtäkkiä nainen olikin istumassa.
Hän näytti hämmentyneeltä.
Samassa hän jo seisoi, ja sitten hän alkoi kävellä.
Videolla näkyy, että hän on hyvin varovainen.
Hän on täysin hämillään. Hän ei käsittänyt, mitä hänelle oli tapahtunut.
Hän tuli halvaantuneena.
Hän tuli tuomittuna olemaan koko loppuikänsä vammainen.
Nyt hän käveli.
Jumalan voima tuli sinunkin yllesi, sisar.
Jeesus sanoi: "jos minä Jumalan sormella ajan ulos riivaajia, -
niin onhan Jumalan valtakunta tullut teidän tykönne."
Halleluja!
Tänä iltana olemme ajaneet ulos riivaajia -
Jumalan sormella.
Käsken sinua: tule ulos Jeesuksen nimessä.
Tule ulos Jeesuksen nimessä!
En tiedä nimeäsi, -
mutta olipa nimesi mikä tahansa, -
ja puhun nyt riivaajille, -
tule ulos Jeesuksen nimessä! Tule ulos Jeesuksen nimessä!
Tule ulos Jeesuksen nimessä!
Mitä sitten tapahtui viimeisenä iltana? Minäpä kerron.
Aluksi ihmisiä oli 500, mutta lopulta yli tuhat.
Kaikki eivät mahtuneet edes saliin. Emme tienneet, mitä tehdä, -
mutta mikään ei voinut estää heitä ottamasta vastaan Jeesusta.
Buddhalaisia, hinduja, muslimeja.
Jumala on nyt avannut meille oven Burmaan.
Jeesus kutsuu meitä: "Tulkaa ja julistakaa evankeliumia!"
Me julistamme, ja teemme sen yhdessä kanssasi.
Uskon, että Jeesus haluaa tavoittaa -
Burman 60 miljoonasta buddhalaisesta jokaisen.
Uskon, että Hän on kuollut yhtä hyvin heidänkin puolestaan.
Rukoile Jumalan meille avaaman oven puolesta.
Pysy yhdessä kanssamme ja tee työtä kanssamme ja Jeesuksen kanssa, -
jotta Burma saadaan tavoitettua.
Aamen!
Jeesukselle mikään ei ole mahdotonta.
Kun nämä kaksi naista nousivat seisomaan, vau!
Kaikki puhuivat siitä koko kylässä.
Jeesuksen luo tuli todella monia ihmisiä.
Monia buddhalaisuudesta kääntyneitä kastettiin.
Kastejuhlan aikana pastorin kimppuun hyökättiin.
Hänet yritettiin tappaa. Tämä on vaarallista.
Nyt saamme nähdä toisen ihmeen.
Se on suosikkejani. Tapaatte tänään Dorettin.
Video on taltioitu 4―5 vuotta hänen pelastumisensa jälkeen.
Näette myös pelastumishetken ja haastattelun kaksi vuotta myöhemmin.
Näette, miten hän menee eteenpäin. Doretti ― ihme Jeesukselta.
DORETTI VUONNA 2011
Vieressäni on yksi suosikkityttäristäni, Doretti. Mitä kuuluu? - Hyvää.
Puhut hieman englantia. - Hieman.
Miten voit? - Olen onnellinen.
Millä luokalla olet?
Viidennellä.
Montako vuotta olet nyt ollut Hannan orpokodissa? - Neljä vuotta.
Muistatko, kun tapasimme ensikerran?
Muistan.
Meillä oli kokoussarja Shashamanessa.
Siellä oli yksi erityinen tyttö. Muistan, kun saarnasin.
Sanoin: "Jeesus on ystäväsi. Jeesus on täällä, ja Hän haluaa auttaa."
Olit siellä ja etsit Jeesusta.
Muistatko vielä, miltä tuntui, kun Jeesus tuli elämääsi?
Muistan.
Voisitko kuvailla sitä?
Olin hyvin onnellinen sinä päivänä.
Tunsitko Jumalan läsnäolon?
Mieleni sanoi, etten lähtisi tyhjin käsin sinä päivänä.
Mitä olisi tapahtunut, jos et olisi tullut Hannan orpokotiin?
Kiitän Jumalaa tästä mahdollisuudesta.
Elämäni oli täynnä kärsimystä, -
ja se olisi jatkunut, ellen olisi päässyt tänne.
Kävin luonasi kaksi vuotta sitten.
Teimme haastattelun keskuksessa.
Näytämme minuutin pätkän haastattelusta.
Niin ihmiset voivat nähdä, miten olet päässyt eteenpäin.
Doretti, olet nyt 12-vuotias. - Joo.
Kauanko olet ollut täällä? - Yli vuoden.
Pidätkö siitä? - Pidän.
Mitä sinulle on tapahtunut?
Elämäni on muuttunut täysin.
Miten pysyit hengissä?
Elämäni oli rankkaa ja täynnä kurjuutta.
Miten sait ruokaa? - Söin samaa ruokaa kuin koirat.
Ei ollut ruokaa.
En olisi halunnut sitä, mutta oli pakko.
Elämä oli kauheaa.
Mitä haluat tehdä isona? - Haluan laulajaksi.
Haluan tulla pastoriksi kuin sinä. - Pastoriksiko? Halleluja.
Jeesus! Jeesus! Jeesus!
Jeesus on ystäväsi. Hän on kanssasi iäti.
Tämä tyttö tuli uskoon kokouksessa. Onnistuimme löytämään hänet.
Hän on katulapsi. Hänen äitinsä on kuollut.
Muslimiperhe, jolle hän työskentelee, ei olisi päästänyt häntä tänne.
Hän ei käy koulua, koska kukaan ei maksa hänen lukukausimaksuaan.
Onnistuimme löytämään hänet.
Eräs seurakuntalainen on luvannut pitää hänestä huolta.
Mitä teet, kun olet alamaissa, -
kun kaikki on pelkkää tuskaa, -
ja Jumala tulee ja kuiskaa korvaasi: -
"Tee se uudestaan"?
Luen teille nyt 1. Mooseksen kirjan luvusta 3.
Jakeessa 15 sanotaan: -
"Ja minä panen vainon sinun ja vaimon välille -
ja sinun siemenesi ja hänen siemenensä välille; -
se on polkeva rikki sinun pääsi, ja sinä olet pistävä sitä kantapäähän."
Sitten 1. Moos. 4:25: -
"Ja Aadam yhtyi taas vaimoonsa, ja tämä synnytti pojan -
ja antoi hänelle nimen Seet, sanoen: -
"Jumala on suonut minulle toisen pojan Aabelin sijaan, -
koska Kain hänet surmasi".
Luetaan uudelleen 1. Moos. 3:15: -
"Ja minä panen vainon sinun ja vaimon välille -
ja sinun siemenesi ja hänen siemenensä välille; -
se on polkeva rikki sinun pääsi, ja sinä olet pistävä sitä kantapäähän."
Olen varma, että olet kuullut paljon saarnoja -
näistä jakeista.
Monesti, kun puhumme Eevasta, -
meidän pitää muuttaa näkökulmaamme siihen, mitä hän teki.
Käärme, paholainen, tulee hänen luokseen.
Se asettaa Eevan valinnan eteen.
Eeva ei ajatellut: "Hyvä on. En tottele Jumalaa.
Tartun paholaisen tarjoukseen -
ja tuhoan maailman."
Hänen tarkoituksensa ei ollut avautua synnille.
Hän ajatteli pikemminkin näin: -
"Ehkäpä tämä on hyvä ehdotus.
Ehkä tämä on hyväksi minulle ja Aadamille."
Hän ajatteli, että se auttaisi häntä ja perhettä rakentamaan tulevaisuutta.
Uskon, että olet itse tehnyt joskus saman virheen.
Tarkoitit hyvää. Halusit auttaa lapsiasi.
Halusit auttaa perhettäsi, vanhempiasi tai puolisoasi.
Halusit auttaa, mutta todellisuudessa -
vaikutus oli päinvastainen.
Sen sijaan että se olisi auttanut, se lopulta tuhosi kaiken.
Niin kävi Eevalle.
Kun hän vastasi paholaiselle myöntävästi ja söi hedelmän, -
sen sijaan että hän olisi auttanut Aadamia ja luomakuntaa, -
hän tuhosi sen kaiken.
Niin on käynyt myös minulle joskus -
elämäni aikana.
Tarkoitin hyvää. Se oli motiivini.
Mutta lopulta auttamisen sijaan tuhosin.
Sitten Jumala tuli Eevan luo.
Eeva sai profetian, -
että hänestä tulee jotakin, -
mikä murtaa paholaisen vallan.
Aivan kuin Jumala sanoisi: "Tämä on tilaisuutesi päästä tasoihin.
Se, mikä sinusta lähtee, murskaa käärmeen pään."
Eeva ajatteli: "Aamen! Minä synnytän jonkun.
Hän, jonka synnytän, korjaa sen, minkä tuhosin."
Hän synnytti Aabelin ja Kainin.
Hän näki, miten he varttuivat, aikuistuivat.
Ja hän odottaa.
Eeva oli tosi alamaissa. Mutta kun hän sai Aabelin ja Kainin, -
toivo alkoi viritä hänessä jälleen.
Aluksi hän ei uskaltanut toivoa, -
koska joskus, kun on tuhonnut asioita ja epäonnistunut tosi pahasti, -
ei uskalla enää toivoa, -
koska ei halua käydä läpi taas tuota samaa kipua.
Mutta Eeva alkoi toivoa. Hän näki, miten pojat varttuivat kivasti.
Sitten eräänä päivänä puhelin soi.
Oletko koskaan saanut puhelua, joka kääntää kaiken päälaelleen?
On kaunis aamu. Nautit puolisosi kanssa aamiaista.
Aurinko paistaa. Lapset nukkuvat. Kaikki on niin ihanasti.
Sitten puhelin soi. Kuuntelet pari kolme sanaa.
Sitten kaikki hajoaa taas.
Niin kävi Eevalle.
Hän odotti, että jompikumpi pojista murskaisi käärmeen pään, -
jotta kaikki korjaantuisi. Kaikki, mitä hän oli tuhonnut.
Hän sai puhelun: "Jumala on matkalla maan päälle.
Aabelin veri huutaa Hänelle."
Yhdessä hujauksessa Eevan maailma hajosi jälleen.
Koska Kain tappoi Aabelin, Eeva menetti molemmat poikansa.
Aabel oli kuollut.
Kain harhaili ympäriinsä kuin eläin.
Hän ei pystynyt enää asettumaan minnekään.
Nyt, kun kaikki on tuhottu...
Eeva on äärettömän surullinen.
Hän ei ymmärtänyt, miksi.
Jumalan sana, hänen saamansa profetia, -
ei vastaa hänen tilannettaan.
Hän pohti mielessään, tätäkö hänen elämänsä tulisi aina olemaan.
Uskon, että Jumala kysyy sinulta samaa tänään.
Tätäkö sinun elämäsi tulee aina olemaan?
Tällaisenako elämäsi päättyy?
En usko niin.
Kun Eeva oli alamaissa, -
kun hän koki tuskaa, kun kaikki toivo oli mennyttä, -
Jumala tulee ja kuiskaa hänen korvaansa: -
"Tee se uudestaan. Tee se uudestaan.
Tee se uudestaan." Tiedäthän, -
uskon, että Jumala puhuu joillekuille teistä.
Hän puhuu nyt sinulle.
Olet alamaissa. Epäonnistunut. Olet epäonnistunut niin pahasti, -
ettet enää uskalla yrittää uudestaan, -
koska et tiedä, kestätkö kipua enää uudelleen.
Mutta Jumala lähetti minut tänään rohkaisemaan sinua.
Hän haluaa, että teet sen uudestaan. Eeva teki sen uudestaan.
Hän synnytti pojan, Seetin.
Seet ja seuraavat sukupolvet alkoivat huutaa avuksi Herran nimeä -
ja kaikki korjaantui. Halleluja. Tee se uudestaan.
Joitakin vuosia sitten kirjoitin Usko ― menetelmänä -kirjan.
Se on ollut myyntimenestys Ruotsissa. Se on käännetty englanniksi.
Nyt se on käännetty suomeksi. Siitä on otettu suomenkielinen painos.
Monet kirjat ja opettajat opettavat uskosta.
Usko on yksi asia, mutta uskominen on toinen asia.
Usko on jotakin, mitä meillä on. Uskominen on jotakin, mitä teemme.
Pyörä on jotakin, mitä meillä on. Pyöräily on jotakin, mitä teemme.
Kirjassa opetan, mitä teemme ja miten teemme, kun uskomme.
Jumala sanoi, ettei järjestömme ole liikeyritys. Olemme lähetysjärjestö.
Siksi jaan kirjaa ilmaiseksi.
Riittää, että kirjoitat, soitat tai lähetät sähköpostia meille.
Lähetämme sinulle kirjan mielellämme ilmaiseksi.
Suomennos: Marianne Tenetz